མིག་རྒྱང་རིང་དུ་གཏོང་བ་དང་དགེ་ཕྲུག་ཡག་པོ་སྐྱོང་ཆེད།ཁོང་རྟག་ཏུ་ས་གནས་ཁག་ཏུ་མཛེས་ལྗོངས་ལ་ལྟ་བར་བསྐྱོད་དེ་འགྲེམས་སྟོན་ལ་བལྟས་ནས་གསར་གཏོད་ཀྱི་རིག་པའི་ཀློང་བརྡོལ་ཐབས་བྱེད་པ་དང་འབྲེལ།རྒྱུན་དུ་སློབ་མ་ཚོ་ལྷ་སའི་དགོན་སྡེ་ཁག་ཏུ་ལྟ་སྐོར་དང་ལྡེབས་རིས་ལྟ་བར་ཁྲིད་ནས་རི་མོའི་སྒྱུ་རྩལ་དང་གསར་རྩོམ་གྱི་ཐབས་རྩལ་སློབ་ཀྱི་ཡོད་པས་དགེ་ཕྲུག་ཚོས་ཧ་ཅང་དགའ་པོ་བྱེད་ཀྱི་ཡོད།མ་འོངས་པའི་ཐད་གྲུབ་མཆོག་ལ་རང་ཉིད་ཀྱི་འཆར་གཞི་ཞིག་ཡོད་པ་སྟེ།སང་ལོ་སྒེར་གྱི་ཐང་གའི་འགྲེམས་སྟོན་ཞིག་གཉེར་རྩིས་ཡོད་པ་དེ་རེད།གོང་གི་པར་རིས་ནི་གྲུབ་མཆོག་དང་ཁོང་གི་དགེ་ཕྲུག་ཚོས་ཧོར་ཐང་གི་བཞེངས་ཁང་དུ་ཐང་ག་ནན་གྱིས་བཞེངས་པ་དང་ཉམས་མྱོང་སྤེལ་རེས་བྱེད་བཞིན་པ་རེད།།